Як ідзе падрыхтоўка да значнай падзеі, ацаніла пастаянная камісія Савета Рэспублікі Нацыянальнага сходу Рэспублікі Беларусь па заканадаўству і дзяржаўнаму будаўніцтву. Менавіта ў Полацку прайшло выязное пасяджэнне, удзельнікам якога была і наш сенатар Ніна Дударга. Яна расказала, што ў першы дзень камісія разгледзела шырокі спектр пытанняў па правапрымальнай практыцы Закона “Аб прававым становішчы замежных грамадзян і асоб без грамадзянства ў Рэспубліцы Беларусь”. Насычаным быў і наступны дзень, калі сенатары знаёміліся з горадам, у якім зараджалася, заснавалася і мацнела беларуская гісторыя і дзяржаўнасць, са славутасцямі, архітэктурнымі помнікамі песнярам славянскай пісьменнасці – Еўфрасінні Полацкай, Францыску Скарыне, Сімеону Полацкаму…